གལ་ཏེ་དེ་དག་ཆ་ཚང་ལག་ལེན་འཁེལ་བ་ཡིན་ན།རང་སྐྱོང་ལྗོངས་ལ་བདག་པའི་དམག་དཔུང་དགོས་པ་མེད།དམག་དཔུང་ནི་དབུས་གཞུང་གི་ལས་ཀ་རེད།རང་སྐྱོང་ལྗོང་ཀྱིས་རྒྱལ་ཁབ་སུ་འདྲ་ཞིག་ལ་འང་ཕྱི་སྲིད་ཀྱི་འབྲེལ་བ་འཛུགས་མི་དགོས།རང་སྐྱོང་ལྗོངས་ཀྱིས་སློབ་ཕྲུག་ཕྱིར་སློབ་སྦྱོང་བྱེད་པར་གཏང་རྒྱུ་དང༌།ཡང་ན་ལེགས་བྱང་དང་ཤེས་ཡོན་སློབ་གསོའི་ལས་རིགས་ཀྱི་མཁས་པ་གདན་ཞུ་བྱ་རྒྱུ།རང་སྐྱོང་ལྗོངས་ཀྱིས་ཐག་ཉེ་འབྲེལ་མཚམས་ཀྱི་རྒྱལ་ཁབ་དང་མཉམ་དུ་ས་མཚམས་ཀྱི་ཚོང་འབྲེལ་བྱ་རྒྱུ་བཅས་དབུས་གཞུང་ལ་རེ་བ་ཞུ་མི་དགོས།དེར་རྟེན།དོན་དངོས་ན་བརྗོད་ན།རྒྱལ་སྲུང་དང་ཕྱི་སྲིད་ནི་དབུས་གཞུང་གི་ལས་ཀ་རེད།དེ་ཙམ་མ་ཟད།དབུས་གཞུང་ནས་རང་སྐྱོང་ལྗོངས་ལ་དགོས་དངུལ་གཏོང་མི་དགོས།རང་སྐྱོང་ལྗོངས་ཀྱིས་དཔལ་འབྱོར་ཐོག་དབུས་གཞུང་ལ་རྟེན་མི་དགོས་པར།རང་སྐྱོང་ལྗོངས་ཀྱིས་སོ་སོའི་ཁྲིམས་ལུགས་ལྟར་རང་ལ་བདག་པའི་རང་འབྱུང་ཐོན་ཁུངས་བེད་སྤྱོད་བྱས་ཆོག།